 

								Жаңаарқа ауданы әкімдігінің
[bookmark: _GoBack]								2026 жылғы  09 маусымдағы 									№50/02  қаулысымен
бекітілген 

«Жаңаарқа ауданының жұмыспен қамту және әлеуметтік бағдарламалар бөлімі» мемлекеттік мекемесінің 
ЕРЕЖЕСІ
                   1.Жалпы ережелер

1. «Жаңаарқа ауданының жұмыспен қамту және әлеуметтік бағдарламалар бөлімі» мемлекеттік мекемесі (әрі қарай - Бөлім) әлеуметтік серіктестік және халықты әлеуметтік қорғау, арнаулы әлеуметтік қызметтер көрсету, жұмыспен қамту саласында жергілікті мемлекеттік басқару функцияларын орындауды жүзеге асыратын Қазақстан Республикасының мемлекеттік мекеме болып табылады. 
[bookmark: z12]2. Бөлімнің ведомстволары болып табылады:
      	1) Жаңаарқа ауданының жұмыспен қамту және әлеуметтік бағдарламалар бөлімінің "Отбасын қолдау орталығы" коммуналдық мемлекеттік мекемесі.
     	2) Жаңаарқа ауданының жұмыспен қамту және әлеуметтік бағдарламалар бөлімінің "Үйде арнаулы әлеуметтік қызмет көрсету орталығы" коммуналдық мемлекеттік мекемесі.
3. Бөлім өз қызметін Қазақстан Республикасының Конституциясына және Заңдарына, Қазақстан Республикасының Президенті мен Үкіметінің актілеріне, өзге де нормативтік құқықтық актілерге, сондай-ақ осы Ережеге сәйкес жүзеге асырады.
4. Бөлім мемлекеттік мекеменің ұйымдық-құқықтық нысанындағы заңды тұлға болып табылады, мемлекеттік тілде өз атауы бар мөрі мен мөртаңбалары, белгіленген үлгідегі бланкілері, Қазақстан Республикасының заңнамасына сәйкес қазынашылық органдарында шоттары бар.
5.  Бөлім азаматтық-құқықтық қатынастарға өз атынан түседі. 
6. Бөлім егер заңнамаға сәйкес, уәкілеттік берілген болса, мемлекеттің атынан азаматтық-құқықтық қатынастардың тарапы болуға құқығы бар.
7. Бөлім өз құзыретінің мәселелері бойынша заңнамада белгіленген тәртіппен «Жаңаарқа ауданының жұмыспен қамту және әлеуметтік бағдарламалар бөлімі» мемлекеттік мекеме басшысының бұйрықтарымен және Қазақстан Республикасының заңнамасында көзделген басқа да актілермен рәсімделетін шешімдер қабылдайды. 
	8. Бөлімнің құрылымы мен штат санының лимиті қолданыстағы заңнамаға сәйкес бекітіледі.
9. Бөлімнің орналасқан жері: Қазақстан Республикасы, индексі 100500, Ұлытау облысы, Жаңаарқа ауданы, Жаңаарқа кенті, Тәуелсіздік даңғылы, 5/3. 
10. Мемлекеттік мекеменің толық атауы – «Жаңаарқа ауданының жұмыспен қамту және әлеуметтік бағдарламалар бөлімі» мемлекеттік мекемесі,
орыс тілінде - государственное учреждение «Отдел занятости и социальных программ Жанааркинского района».
11. Осы Ереже Бөлімнің құрылтай құжаты болып табылады.
12. Бөлімнің қызметін қаржыландыру Қазақстан Республикасының заңнамасына сәйкес жергілікті бюджеттен жүзеге асырылады. 
13. Бөлімнің функциялары болып табылатын міндеттерді орындау тұрғысында кәсіпкерлік субъектілерімен шарттық қатынастарға түсуге тыйым салынады.
Егер, бөлімге заңнамалық актілермен кірістер әкелетін қызметті жүзеге асыру құқығы берілсе, онда осындай қызметтен алынған кірістер мемлекеттік бюджеттің кірісіне жіберіледі.


2. Бөлімнің мақсаты, қызметінің мәні, негізгі міндеттері, функциялары, құқықтары мен міндеттері
13. Бөлімнің мақсаты - әлеуметтік қорғау саласында мемлекеттік саясаттың жүзеге асыру болып табылады.
14. Бөлім қызметінің мәні Жаңаарқа ауданының аумағында жұмыспен қамту және әлеуметтік бағдарламалар саласындағы жергілікті мемлекеттік басқару функцияларын жүзеге асыру болып табылады.
15. Негізгі міндеттері:
1) Қазақстан Республикасы заңнамасының нормаларын мемлекеттік қызмет көрсету саласында сақтау, мемлекеттік қызмет көрсету сапасын арттыру; 
2) әлеуметтік саясаттың негізгі бағыттарын әзірлеу және жұмыспен қамту және әлеуметтік көмек көрсету мәселелері бойынша мониторингті жүзеге асыру;
 3) бюджет қаражаттарын тиімді және мақсатты пайдалануға бақылауды қамтамасыз ету;
4) Қазақстан Республикасының заңнамасымен қарастырылған өзге де міндеттерді жүзеге асыру.
16. Функциялары:
[bookmark: z55]      	1) ведомстволық бағынысты мемлекеттік мекемелердің қызметін үйлестіреді;
[bookmark: z56]      	2) мұқтаж азаматтардың жекелеген санаттарына әлеуметтік көмек көрсетеді;
3) өмірде қиын жағдайға тап болған адамдарды (отбасыларды) Бөлімнің құзыреті шегінде жан-жақты қолдаумен қамту жөніндегі жұмысты үйлестіреді;
4) Ұлы Отан соғысының қатысушылары мен мүгедектері және оларға теңестірілген тұлғаларға әлеуметтік көмек көрсетіледі;
[bookmark: z57]      	5) атаулы әлеуметтік көмек әлеуметтік төлемдер бойынша жұмыстарды ұйымдастырады; 
	6) тұрғын үй көмегін тағайындау және төлеу;
[bookmark: z58]      	7) Жаңаарқа ауданының ауылдық елді мекендерінде тұратын және жұмыс істейтін мемлекеттік денсаулық сақтау, әлеуметтік қамсыздандыру, білім беру, мәдениет, спорт және ветеринария ұйымдарының мамандарына коммуналдық көрсетілетін қызметтерге ақы төлеу және отын сатып алу бойынша әлеуметтік қолдау көрсету;
	8) халықты әлеуметтік қорғау саласында арнаулы әлеуметтік қызметтер көрсету;
9) арнаулы әлеуметтік көрсетілетін қызметтерді ұсыну мәселелері бойынша жеке, заңды тұлғалармен және мемлекеттік органдармен өзара іс-қимыл жасайды;
	10) Семей ядролық сынақ полигонында ядролық сынақтардың салдарынан зардап шеккен  азамматтарды тіркеу, біржолғы мемлекеттік ақшалай өтемақы төлеуде құжаттарын ресімдеу және куәлік беру;	
[bookmark: z70]      	11) мүгедектігі бар адамдарды және мүгедектігі бар балаларды жеке бағдарламаға сәйкес санаторийлік-курорттық емдеуді қамтамасыз етеді;
[bookmark: z71]      	12) мүгедектігі бар адамдарды жеке бағдарламаға сәйкес техникалық көмекші (компенсаторлық) құралдармен және (немесе) арнаулы жүріп-тұру құралдарымен қамтамасыз етеді;
[bookmark: z72]      	13) жеке бағдарламаға сәйкес жүріп-тұруы қиын, бірінші топтағы мүгедектігі бар адамдар үшін жеке көмекшінің, есту қабілеті бойынша мүгедектігі бар адамдар үшін ымдау тілі маманының көрсетілетін қызметтерімен қамтамасыз етеді;
[bookmark: z73]      	14) мүгедектігі бар адамдарға Қазақстан Республикасының заңнамасында көзделген қосымша әлеуметтік көмек шараларын ұсынады;
[bookmark: z74][bookmark: z75]      	15) мүгедектігі бар балаларға үйде оқыту шығындарын өтейді;      	
	16) әлеуметтік көрсетілетін қызметтер порталы арқылы немесе Қазақстан Республикасының мемлекеттік сатып алу туралы заңнамасына сәйкес мүгедектігі бар адамдарды инватаксимен тасымалдау жөніндегі көрсетілетін қызметтерді ұйымдастыру және үйлестіру;
17) мүгедектігі бар әрекетке қабілетсіз кәмелетке толған адамдарға қатысты қорғаншылық және қамқоршылық органының функцияларын жүзеге асырады;
[bookmark: z79]18) Бөлім құзыретіне кіретін мәселелер бойынша нормативтік құқықтық актілердің жобаларын әзірлейді;
[bookmark: z80][bookmark: z81]      	19) жұмыспен қамту және халықты әлеуметтік қорғау мәселелері жөніндегі жоғары тұрған органмен, аудан әкімі аппаратымен және мәслихатпен өзара іс-қимыл жасайды;	
[bookmark: z82]      	20) іс жүргізуді енгізу және құжаттамалық қамтамасыз етуді, кадрлық, ұйымдастырушылық, бақылау және құқықтық жұмыстарды қамтамасыз етеді;
[bookmark: z83]      	21) Бөлімнің ведомстволық, қаржылық, статистикалық есеп, жоспарлау-экономикалық қызметін, кассалық және банктік операциялар бойынша есепке алады, есептілікті жүргізеді;
	22) Бөлім жанынан құрылатын комиссиялардың, кеңестердің жұмысын үйлестіруді қамтамасыз етеді;
[bookmark: z84]      	23) Ақталған адамға бірыңғай үлгідегі куәлік беру;
24) отбасының цифрлық картасы бойынша жұмысты ұйымдастыру; 
25) Ұлттық жобалар, облыстың даму жоспарлары, өңірлік жұмыспен қамту картасы шеңберінде жұмыс орындарын құру мониторингін жүзеге асыру;
26) жұмыс орындарын босату және қысқарту тәуекелдері бар ұйымдардың мониторингін жүзеге асыру;
27) еңбекші көшіп келушіге рұқсат беру, ұзарту және кері қайтарып алу жөніндегі жұмысты ұйымдастыру;
28) әлеуметтік әріптестік және әлеуметтік және еңбек қатынастарын реттеу жөніндегі үшжақты комиссияның жұмысын ұйымдастыру;
29) Қазақстан Республикасының заңнамасында көзделген өзге де функцияларды жүзеге асырады.
17. Құқықтары:
1) мемлекеттiк органдардан, барлық меншiк нысанындағы ұйымдардан және азаматтардан мемлекеттiк органға жүктелген функциялар мен мiндеттердi орындау үшiн қажеттi құжаттарды, материалдарды және ақпаратты сұратуға және алуға;
2) азаматтардың әлеуметтiк төлемдер мен төлемдердi тағайындау үшiн ұсынған құжаттарының дұрыстығына тексеру жүргiзедi;
3) Бөлімнің құзыретіне кіретін мәселелер бойынша белгіленген тәртіпте семинарлар мен отырыстарды өткізу;
         4) заңнамада көзделген құзыретіне сәйкес қабылданатын нормативтік құқықтық актілерге мониторинг және әзірлеу;
5) ведомстволық бағынысты мекемелердің қызметіне басшылықты және бақылауды жүзеге асыруға, қабылданған міндеттемелерді тиісінше орындамаған жағдайда тиісті шаралар қабылдауға;
6) көрсетілетін қызметтердің сапасын арттыру жөнінде ұсыныстар енгізуге;
7) «Жаңаарқа  ауданының жұмыспен қамту және әлеуметтік бағдарламалар бөлімі» мемлекеттік мекемесінің материалдық-техникалық базасын жабдықтау бойынша ұсыныстар енгізуге;
8) Қазақстан Республикасының қолданыстағы заңнамада көзделген және нормативтік актілеріне сәйкес Комиссиялар құру;
9) Қолданыстағы заңнамалық актілермен қарастырылған өзге де құқықтар мен міндеттерді жүзеге асыру.
18. Міндеттері:
1) Тұрғындарға мемлекеттік қызмет көрсету стандарттары мен регламенттерінің қолжетімділігін қамтамасыз ету; 
2) Бөлімнің құзыретіне кіретін мәселелер бойынша жоғары тұрған органға сәйкес ақпаратты ұсынуға тиісті;
3) Бөлім әкімші болып, тиісті мәслихатпен бюджеттік бағдарламаларды бекіту үшін аудан әкімдігіне енгізеді;
4) жергілікті бюджеттің (нақтылауымен) бекітуімен аудан мәслихаты сессияларының жұмысына қатысу;
5) Бөлімнің құзырына жататын мәселелерді шешу жөнінде аудан әкімінің қарауына ұсыныстар енгізу;
6) Бөлімге жүктелген қажетті жұмыстарды орындау үшін мемлекеттік органдардан ақпараттық, әдістемелік, нормативтік материалдарды, статистикалық мәліметтерді алу;
7) заңнамалық белгіленген тәртіппен қоғамдық мониторинг жүргізетін үкіметтік емес құрылымдарға тиісті ақпаратты ұсыну;
8) жеке және заңды тұлғалардың өтініштерін қарау;
9) Қазақстан Республикасының заңнамасына сәйкес өзге де міндеттерді орындау.

3. Бөлімнің қызметін ұйымдастыру
19. Бөлімнің басшылығын бөлімге жүктелген міндеттердің орындалуына және оның функцияларын жүзеге асыруға дербес жауапты болатын бірінші басшы жүзеге асырады.
20. Бөлімнің бірінші басшы қызметіне Қазақстан Республикасының қолданыстағы заңнамасына сәйкес, осы лауазымға аудан әкімімен тағайындалады және босатылады.
 21. Бөлімнің бірінші басшысының өкілеттілігі:
1) Бөлімнің міндеттері мен өкілеттіліктерін, сонымен қатар бөлімшенің функцияларын анықтайды;
2) Қазақстан Республикасының қолданыстағы заңнамасына сәйкес, бөлімнің қызметкерлерін лауазымға тағайындайды және лауазымнан босатады;
3) Заңнамамен белгіленген тәртіпте бөлімнің қызметкерлеріне қойылған тәртіп бойынша тәртіптік жаза қолданады;
4) Бөлім бойынша бұйрықтар шығарады;
5) Бөлімнің қызметкерлеріне материалдық көмек көрсету және көтермелеу туралы шешімдер қабылдайды;
6) Бөлімнің мүдделерін мемлекеттік органдар мен басқа да мекемелерге ұсынады;
7) Аудан әкімдігі мен әкімінің алдында өзінің жұмысы мен мекемедегі қызметі туралы есеп береді;
8) Өз компетенциясының шегінде бөлімнің қаражаты мен мүлігіне иелік етеді;
9) Өзінің өкілеттілігінің шегінде сыбайлас жемқорлыққа қарсы әрекет етуге міндетті және Қазақстан Республикасының сыбайлас жемқорлыққа қарсы заңнамасының талаптарын оның бағыныштылары бұзған үшін дербес жауапкершілік тартады;
10) Қазақстан Республикасының заңнамасына сәйкес бөлімнің басқа да өкілеттіліктерін жүзеге асырады.
11) Бөлімнің бірінші басшысы болмаған кезеңде оның өкілеттіктерін қолданыстағы заңнамаға сәйкес оны алмастыратын тұлға жүзеге асырады.

4. Бөлімнің мүлкі
22. Бөлімнің заңнамада көзделген жағдайларда жедел басқару құқығында оқшауланған мүлкі болуы мүмкін.
Бөлімнің  мүлкі оған меншік иесі берген мүлік, сондай-ақ өз қызметі нәтижесінде сатып алынған мүлік (ақшалай кірістерді қоса алғанда) және Қазақстан Республикасының заңнамасында тыйым салынбаған өзге де көздер есебінен қалыптастырылады.
23. Бөлімге бекітілген мүлік коммуналдық меншікке жатады.
24. Егер заңнамада өзгеше көзделмесе, бөлім өзіне бекітілген мүлікті және қаржыландыру жоспары бойынша өзіне бөлінген қаражат есебінен сатып алынған мүлікті өз бетімен иеліктен шығаруға немесе оған өзгедей тәсілмен билік етуге құқығы жоқ.

5. Бөлімді қайта ұйымдастыру және тарату
25. Бөлімді қайта ұйымдастыру және тарату Қазақстан Республикасының заңнамасына сәйкес жүзеге асырылады.
26. Бөлім қысқартылған (таратылған) кезде несиегерлердің талаптарын қанағаттандырғаннан кейін қалған мүлік аудандық коммуналдық меншігінде қалады.



«Жұмыспен қамту және 
әлеуметтік бағдарламалар 
бөлімі» ММ басшысы                                                          Ж.М. Ускембекова
